Conversem amb Horacio Fumero, protagonista del Retrat d'Artista del Festival de Jazz de Barcelona

Wed, 22 Nov 2023 17:20:00 +0000

El contrabaixista i compositor Horacio Fumero té un protagonisme especial en la 55a edició del Voll-Damm Festival de Jazz de Barcelona, ja que enguany se li dedica el Retrat d'Artista, una iniciativa que posa el focus en un músic de trajectòria sòlida, on se li dona espai perquè plantegi diversos concerts a la seva mida i segons les seves preferències. En aquest cas, el primer dels concerts serà demà dijous a la sala Luz de Gas, amb el projecte Los Fumeros, on el contrabaixista actuarà amb la seva filla, la pianista, cantant i compositora Lucía Fumero. Després, seguint amb aquest Retrat d'Artista, arribaran dos concerts dobles en format duet a la sala 3 del Jamboree, els dies 16 i 23 de desembre. N'hem parlat amb el mateix Horacio Fumero.