Fem un tast de "Call your friends", el nou disc de The Gramophone Allstars Big Band

Mon, 23 Oct 2023 16:40:00 +0000

Energia i jazz jamaicà són dos elements amb què sovint s'associa el grup The Gramophone Allstars Big Band, i avui tenim l'ocasió de parlar-ne amb motiu de la publicació del nou disc d'aquesta banda que va començar la seva trajectòria l'any 2008. Quan ja fa sis anys del seu últim "llarga durada", ara acaben de publicar "Call your friends", el sisè treball en la seva discografia, un àlbum que convida diversos amics músics, com es pot deduir del títol, a participar en aquest projecte. És un nou pas d'un grup que l'any 2014 es va ampliar a big band, i que lidera el saxofonista bisbalenc Genís Bou, que és qui ens fa unes pinzellades sobre la nova aventura, plena de collita pròpia.