MediterrÀniam: "L'experiència sonora et porta més enllà de l'espai estètic, cap a un espai interior"

Tue, 10 Oct 2023 16:20:00 +0000

MediterrÀniam és una formació creada pel flautista manresà Albert Galbany que té a les seves files els músics Joan Miró al llaüt àrab i la guitarra espanyola i Mario Ersinger a la percussió. La formació presenta un treball basat en música instrumental amb sonoritats i instruments d'arreu del món que creen una simbiosi amb la bellesa, i la natura com a inspiració. Emmarcat dins la categoria de músiques del món, el seu repertori parteix del coneixement de les músiques tradicionals catalanes, àrabs i de l'Índia per crear noves músiques, nodrint-se de la música antiga i la d'arrel, des d'una concepció musical oberta, contemporània i conscient. Aquesta tarda els tres membres del trio MediterrÀniam han vingut al programa ens han interpretat la peça que dona nom a la formació, que està enregistrada al seu segon i últim disc. A l'Instagram de @catalunyamusica veureu la seva actuació en directe al nostre programa.