El Cor Vivaldi ofereix el concert "Un vespre amb Francis Poulenc... i altres"

Tue, 07 Feb 2023 17:25:00 +0000

El cor hi interpretarà obres d'aquest compositor francès, com les "Lletanies a la Verge negra", una composició emblemàtica del repertori per a veus blanques i especialment estimada per les cantaires i pel director d'aquest cor, Òscar Boada, que l'ha tornat a programar. Serà en el concert que oferirà aquest dissabte al Conservatori del Liceu de Barcelona i, també, el divendres dia 17, a l'Auditori Can Roig i Torres de Santa Coloma de Gramenet. A tots dos concerts, el Cor Vivaldi actuarà acompanyat dels cors filials Kodály i Corelli, així com de l'organista Arnau Farré. A més d'obres de Poulenc, també oferiran peces de Béla Bartók i Gerard López Boada. Ens n'ha donat els detalls el mateix Òscar Boada.