El festival Barnasants programa l'espectacle "Guillem de Berguedà"

Tue, 02 Apr 2024 16:30:00 +0000

Dissabte, al Teatre Municipal de Berga es presentarà l'espectacle "Guillem de Berguedà", encapçalat pel músic, escriptor i activista Francesc Ribera, conegut també com a Titot. La iniciativa és en realitat una recuperació d'un projecte gestat fa més de dues dècades, quan Ribera va adaptar part de l'obra de Guillem de Berguedà del provençal antic al català modern, musicant-lo amb l'ajut d'una trentena de compositors d'arreu dels Països Catalans. Ara, en el marc del Barnasants es recupera l'espectacle, amb un format més reduït i comptant amb el músic Marcel Casellas (a la foto). N'hem parlat amb el mateix Ribera.