Jordi Fosas: "Pels 25 anys de la Fira Mediterrània reflexionem sobre com ens travessa la tradició"

Thu, 06 Oct 2022 16:16:00 +0000

Jordi Fosas, director artístic de la Fira Mediterrània de Manresa, ens ha parlat dels 25 anys de la Fira i de l'espectacular programació que s'ha preparat, amb 71 propostes, de les quals 51 seran estrenes, tant d'espectacles com de novetats discogràfiques. També hem conversat amb el compositor, cantant i creador Arnau Tordera, director i autor dels arranjaments de "Transatlàntic", el treball en procés de creació de la primera producció de l'Orquestra de Músiques d'Arrel de Catalunya, l'OMAC Juvenil (que l'oferirà en directe avui dins la Fira Mediterrània), el músic Marçal Ramon, que és un dels impulsors d'aquesta formació musical i la musicòloga Anna Costal.