"Els nostres concerts continuen remarcant la internacionalitat i posant en valor el talent català"

Thu, 30 Sep 2021 17:00:00 +0000

Montse Catllà, Directora general de la Fundació L'Atlàntida de Vic i el clavecinista Dani Espasa, director de l'orquestra barroca Vespres d'Arnadí, ens han presentat la 12a temporada de música i arts escèniques i l'11a temporada de Grans Concerts 21-22 de L'Atlàntida de Vic que aquest any té com a lema "L'alegria de viure" i que consisteix en una programació diversa i inclusiva destinada al públic de totes les generacions. A l'entorn de la figura de Shakespeare, s'impulsarà "A propòsit de William", un nou itinerari de programació que vol oferir una mirada contemporània a l'obra d'aquest gran autor. A més, els Grans Concerts Vic, 21-22 se seguirà reforçant la dimensió més internacional de L'Atlàntida amb figures com Julia Lezhneva i Alexandra Soumm, s'oferirà l'oportunitat de projecció a joves intèrprets com Eudald Buch i es presentaran propostes que van més enllà de la música clàssica com "Highlands" de la companyia de dansa Mal Pelo.