Pascual: "Baldassare Galuppi era una figura fascinant i amb el meu llibre el vull donar a conèixer"

Wed, 20 Sep 2023 16:20:00 +0000

Josep Pascual ens ha presentat el seu llibre "Baldassare Galuppi 'Il Buranello'", que ha publicat l'Editorial Arpegio i que és un relat pioner en llengua espanyola sobre aquest compositor italià del segle XVIII que va gaudir de fama i prestigi a la seva època, però que va caure en l'oblit injustament amb el pas del temps. Va destacar amb les seves òperes i les seves composicions per a piano, però també va escriure obres d'altres gèneres, i va deixar un variat catàleg de peces molt valorat arreu d'Europa i Amèrica. Al llibre Pascual ofereix al lector una semblança d'Il Buranello (sobrenom que va rebre perquè era nascut a l'illa de Burano, a Venècia) i aporta nombroses dades molt poc conegudes que pretenen contribuir a divulgar la figura d'aquest músic que mereix un lloc més destacat en la història de la música.