Xoan Sánchez: "A Akeré fem la música que ens surt del cor i ens fa vibrar"

Tue, 20 Sep 2022 16:20:00 +0000

El percussionista Xoan Sánchez és el líder de la formació Akeré, que també té a les seves files Ana Brenes, "cante" flamenc; Ángel Pérez al piano; Nene Maya, contrabaix; David Domínguez, percussió, i Miguel Royo "Wally", saxos i flauta. Akeré proposa un recorregut propi pels camins del flamenc, la riquesa rítmica afrocubana i el jazz, gràcies a la trobada artística d'aquests sis músics al cor de Barcelona. Als seus concerts, Akeré ofereix un diàleg de fusió entre arrels musicals diferents. Precisament aquest curs estan presentant en concert el seu primer treball discogràfic, publicat el 2020, que té el mateix nom que el grup i que a causa de la pandèmia no van poder portar de gira. Per això aquest any potenciaran les actuacions en directe per presentar-lo en viu al públic. Precisament el van presentar en concert el 15 de setembre dins del cicle Músiques Tranquil·les de Mataró.