"Cererols, a les 'Completes de Nadal', amb molt pocs acords, aconsegueix transmetre moltes coses"

Tue, 03 Dec 2024 17:20:00 +0000

Marc Díaz, organista i director del Cor Cererols, ens ha donat els detalls del concert "Completes de Nadal", que la seva formació oferirà al Palau de la Música Catalana dilluns que ve, 9 de desembre, on presentarà una reconstrucció de la litúrgia de les "Completes" de Joan Cererols i les situarà en el context de la celebració de Nadal, tot afegint a la música del compositor falsos bordons propis, gregorians, motets i villancets adients a la celebració. Completaran el programa obres de Victoria, Palestrina i l'organista i compositor noruec contemporani Kjell Mork Karlsen.