Sara Aldana: "He fet realitat el somni de publicar el meu primer CD físic en solitari"

Fri, 31 May 2024 16:40:00 +0000

La cantautora colombiana Sara Aldana té un perfil professional multidisciplinari i abraça en la seva obra diverses àrees, com la composició, la interpretació vocal i els arranjaments musicals. El resultat és un projecte molt personal que busca connectar amb l'oient a la vegada que li descobreix noves sonoritats. Una proposta musical càlida i propera que comparteix sons amb el latin, el jazz i l'afro. Precisament, demà dissabte, 1 de juny, la presentarà amb un concert gratuït als porxos del Centre Cívic La Sedeta, en la 22a edició del cicle Aperitius Musicals. Avui ens n'ha donat tots els detalls i ens ha ofert una actuació musical en directe, acompanyada pel pianista Néstor Castellanos (a la dreta de la foto) i el percussionista Jonathan Choco Mina, que veureu a l'Instagram de @catalunyamusica.