El Consort Polifem estrenarà la versió orquestral de "Vuit cançons desaforades" de Jordi Domènech

Thu, 10 Oct 2024 16:25:00 +0000

Aquest diumenge, a les 6 de la tarda, el Polifem Consort presenta a L'Atlàntida de Vic un espectacle titulat "La follia", un concert dedicat a dos períodes musicals històrics: el barroc i el segle XXI. La primera part està dedicada a escenes i àries de Händel, Rameau, Lully i Sartorio, amb criteris històrics. A la segona, els músics canvien d'instruments per estrenar la versió orquestral de "Vuit cançons desaforades", de Jordi Domènech, amb textos propis i de Jules Verne, l'emperador Adrià, Groucho Marx i Tintin, entre d'altres. Recordem que Domènech, juntament amb la violinista Anna Urpina, tots dos osonencs, es troben en la gènesi del Polifem Consort. N'hem parlat amb ell mateix.