El Flexus Project celebra la quarta edició

Mon, 03 Jul 2023 04:00:00 +0000

Aquest dissabte, a l'ESMUC, tindrà lloc un concert de Morphosis Ensemble, la formació liderada per Joan Bagés, que ha impulsat una nova edició, la quarta, del Flexus Project. Es tracta d'una trobada internacional d'intèrprets i compositors de música contemporània amb l'objectiu de crear una xarxa internacional en què es construeixi i comparteixi un llenguatge comú. Al llarg del temps el projecte s'ha anat perfeccionant i enguany avança amb més implicació dels músics participants. N'hem parlat amb el mateix Joan Bagés (a la foto) i el professor del departament de composició electroacústica Eduard Resina.