Piccorelli: "Volem que l'OSJC sigui l'orquestra de Catalunya"

Thu, 23 Jan 2025 17:20:00 +0000

Jordi Piccorelli, director de l'Orquestra Simfònica Juvenil de Catalunya (OSJC), i Mercè Miró, que juntament amb el mateix Piccorelli, Domènech Surroca i Bea Roca s'encarrega de la direcció artística i la coordinació de la formació, ens han donat els detalls de l'estada de treball que aquesta formació celebrarà aquest cap de setmana al Teatre Auditori de Llinars del Vallès. La inscripció és oberta per a joves músics d'entre 13 i 18 anys i estudiants de grau professional i mitjà en l'especialitat d'instruments d'orquestra. Aquesta estada es farà a la casa de colònies Mogent en règim de pensió completa.