El Gran Teatre del Liceu presenta la nova temporada amb Jonathan Nott com a nou director musical

Tue, 28 Apr 2026 16:25:00 +0000

L'estrena de Jonathan Nott com a director musical i tres noves produccions són alguns dels grans titulars de la nova temporada del Liceu, durant la qual el teatre aspira a arribar als 300.000 espectadors amb 194 funcions que inclouen 9 títols escenificats i 4 en versió de concert, així com una nova òpera de creació comunitària i dues microòperes de nova creació. A més, s'hi programaran 17 funcions de dansa repartides en 4 espectacles, 12 concerts o recitals a la Sala Gran i 5 activitats al Foyer.
Tot plegat sota el lema "(Des)sacralitzar". N'ha parlat en roda de premsa el director artístic del teatre, Víctor Garcia de Gomar.