Fem un tast del disc "Arias impuras", de Juan Carlos Romero

Fri, 06 May 2022 06:00:00 +0000

La idea d'agermanar la música clàssica i el flamenc ve de lluny, i avui ens centrem en una proposta que va en aquesta línia, si bé amb una visió molt particular. Es tracta d'"Arias impuras", el nou treball discogràfic del guitarrista i compositor andalús Juan Carlos Romero, tot un referent en el món del flamenc, mestre i acompanyant de cantants, músics i espectacles escènics que ja han fet història, i aquí hi trobaríem una llista llarguíssima que va de José Mercè al Ballet Nacional d'Espanya, passant per Miguel Poveda, Carmen Linares o el cineasta Carlos Saura. En el cas d'aquest nou treball, posar el segell personal a una sèrie de peces més que conegudes del món de la clàssica ha fet que el músic es trobés amb un gran repte inicial: el de la lectura musical. N'hem parlat amb ell mateix.