El Barcelona Obertura Spring Festival presenta la seva tercera edició adaptada a la pandèmia

Wed, 03 Mar 2021 07:15:00 +0000

El Barcelona Obertura Spring Festival, la iniciativa nascuda de les principals institucions musicals barcelonines sota l'impuls de Barcelona Global i amb el suport de l'Ajuntament per atreure un públic melòman internacional a la ciutat, ha presentat una nova edició. Es tracta, de fet, de la tercera (la segona es va haver de cancel·lar per la pandèmia) i neix en un context gens favorable per a la mobilitat internacional. Tot i això, la iniciativa, fruit de la col·laboració entre el Gran Teatre del Liceu, el Palau de la Música Catalana, L'Auditori, la Temporada Ibercamera, el Conservatori del Liceu i l'Orquestra Simfònica Camera Musicae, no s'atura, sinó que s'adapta a les possibilitats actuals.