"A la meva web tinc un llistat amb obres per a saxo baríton i hi ha compositors que volen sortir-hi"

Thu, 30 Sep 2021 16:20:00 +0000

El saxofonista baríton Joan Martí-Frasquier ens ha parlat dels concerts que ha ofert i oferirà a Luxemburg, Itàlia i França amb algunes estrenes absolutes, a més de la gravació que començarà d'aquí a un mes a Luxemburg d'un disc amb la integral de música per a saxo de la compositora Albena Petrovic (on també participarà el Kebyart Ensemble) per al segell alemany Solo Musica. Durant l'entrevista ens ha ofert una petita actuació en directe que podeu veure a l'Instagram de @catalunyamusica. Joan Martí-Frasquier ha estrenat més de 50 obres de diferents gèneres musicals (per a solista, amb electrònica, música de cambra, òpera, orquestra) i de compositors d'arreu del món com Joan Bagés, José Luis Campana, Timothy Harenda, Enric Riu i Hans Peter Stubbe Teglbjaerg, entre altres. Com a solista ha actuat arreu del món i habitualment ofereix estrenes de peces de nova creació.