"Ens agrada ser lliures a l'escenari, improvisar i també aprofundir en el que vol el compositor"

Tue, 01 Mar 2022 18:00:00 +0000

El violinista Joel Bardolet i el pianista Marc Heredia (al centre dreta i esquerra) són dos dels músics catalans amb més inquietud artística de la seva generació, fa deu anys que toquen com a duet i han compartit molts moments com a integrants de diverses formacions, tant cambrístiques com simfòniques. Com a duo estable i artistes de Seed Music, el seu diàleg musical té un alt nivell de complicitat que han demostrat a diversos escenaris els últims anys. Aquesta tarda ens han donat totes els detalls del concert que oferiran aquest dijous al Palau on presentaran un programa eclèctic que fa èmfasi en els compositors del segle XX, tot i que comença i acaba amb dos músics romàntics, Franz Schubert i Johannes Brahms. Entremig interpretaran obres d'Olivier Messiaen, Béla Bartók i el compositor català Josep M. Guix, de qui n'oferiran la peça "Llàgrimes de tardor". A més, durant l'entrevista ens han explicat que, entre els seus plans de futur, tenen planejat gravar un disc amb el Trio Fortuny.