"Gràcies als grans músics de jazz que tocaven als carrers he après la música de proximitat"

Tue, 21 Dec 2021 17:20:00 +0000

Aquesta tarda ens han acompanyat el trombonista i cantant Dani Alonso i tres dels components dels Sunset Rhythm Kings (Marc Martín, piano; Joan Casares, percussions i Albert Martínez, contrabaix) perquè ens han parlat del concert que oferiran per Sant Esteve al Sunset Jazz Club de Girona i ens han ofert una actuació en directe que veureu a l'Instagram de @catalunyamusica. Aquest sextet té a les seves files primeres espases del jazz clàssic del nostre país i al seu repertori hi trobem des de cançons tradicionals que es van fer populars ara fa cent anys fins a la música de Nova Orleans, bressol del jazz i de moltes músiques modernes, a més de les peces de Louis Armstrong, Dr. John, Fats Domino i Trombone Shorty. Tots els músics dels Sunset Rhythm Kings són el trombonista i cantant Dani Alonso; Oriol Vallès, trompeta; Pau Casares, clarinet; Marc Martín, piano; Albert Martínez, contrabaix, i Joan Casares, bateria.