El guitarrista Yannick Lopes grava un disc monogràfic dedicat a Emili Pujol

Wed, 26 May 2021 06:10:00 +0000

El 2020 es va escaure el quarantè aniversari del compositor, guitarrista i musicòleg Emili Pujol, considerat el pare de la guitarra clàssica moderna. Un dels artistes que el va voler reivindicar llavors i encara avui ho fa és el també guitarrista Yannick Lopes, francès d'origen portuguès (i format, entre altres llocs, a Suècia), que ha volgut sumar als seus múltiples projectes un disc monogràfic dedicat a Pujol. Yannick Lopes ha escollit i endreçat les peces del compositor català i les ha gravades en un nou àlbum segons el seu gust personal i per categories: unes parlen de la natura, altres de la veu, com aquesta "Tonadilla" del 1925, altres són formes clàssiques, altres folklòriques, i altres són cançons populars catalanes. El disc és fruit d'un exhaustiu procés de documentació i es presentarà aviat.