Savall, Rial i Damrau, entre els artistes convidats a la 37a edició del Festival de Peralada

Thu, 11 May 2023 04:00:00 +0000

La programació artística de l'edició d'estiu del Festival Castell de Peralada consistirà en onze concerts, dues exposicions i el campus de dansa, i se celebrarà entre el 28 de juliol i el 5 d'agost. Una programació que respon als criteris habituals, amb presència important de la música vocal i la lírica. Així, obrirà el cartell el tenor Freddie de Tommaso, que ja va tancar l'última edició de Pasqua. També es podrà veure l'òpera "The telephone, or l'amour à trois", de Gian Carlo Menotti, i es comptarà amb la presència de la parella formada per Diana Damrau i Nicolas Testé, el tenor nord-americà Jonathan Tetelman, la parella formada per Serena Sáenz i Xabier Anduaga i una altra cantant del nostre país, Núria Rial, a més de Jordi Savall i Le Concert des Nations, entre altres artistes. Els espais escollits són l'església del Carme i el mirador del castell. N'ha parlat en roda de premsa el director artístic del festival, Oriol Aguilà.