Iñaki Etxepare: "Les misses de Rigol i Martínez Prat equilibren sonorament el violoncel i el cor"

Fri, 27 May 2022 16:20:00 +0000

El violoncel·lista Iñaki Etxepare ens ha parlat de l'edició en disc compacte pel segell La mà de Guido l'any 2021 de dues misses per a violoncel solista i cor mixt dels compositors catalans Jordi-Lluís Rigol i Joan Carles Martínez Prat. Es tracta de la "Misa Ametsa" (escrita en llatí) de Rigol i la "Meza Santua"(en euskera) de Martínez Prat, que es van gravar el 2008 i el 2007 respectivament, i que a l'àlbum són interpretades pel mateix Iñaki Etxepare amb el Coro Ametsa, dirigit per Fernando Etxepare (germà d'Iñaki Etxepare). Les obres, que van ser un encàrrec d'Iñaki Etxepare als dos compositors, fan que aquest disc sigui molt especial, perquè reuneix dues misses per a violoncel solista i cor mixt, una combinació molt poc usual i que permet comprovar la gran semblança del so del violoncel amb la veu humana.