La II Biennal de Quartets celebra els 25 anys del Quartet Casals

Tue, 13 Sep 2022 05:00:00 +0000

La Biennal de Quartets de Barcelona arriba a la segona edició i coincideix en el temps amb el 25è aniversari del Quartet Casals (a la foto), que comissaria aquest festival al costat de L'Auditori, del qual és formació resident. La biennal, que va néixer el mateix any de la pandèmia i, per tant, de manera parcialment mutilada, actua com a pòrtic de la nova temporada musical i aquest any s'estén al llarg de cinc dies, de demà fins diumenge, amb un total de vuit concerts que inclouen tres estrenes mundials i tres de nacionals. Formacions llegendàries com els quartets Ébène, Jerusalem, Belcea, Jack i Quiroga, i joves quartets com els Cosmos, Atenea, Aris i Maurice se succeiran en una programació amb uns objectius molt clars. Foto: David Ruano.