The Excitements "Ens agrada tocar a França perquè gent de totes les edat venen als nostres concerts"

Fri, 26 Nov 2021 17:20:00 +0000

La cantant francesa d'origen somali Kissia San i Adrià Güal, guitarrista i cofundador de la banda catalana de rhythm'n'blues i soul The Excitements ens han acompanyat aquesta tarda per presentar-nos el quart disc d'estudi del grup titulat "Keeping 'on'" que ha publicat el segell Satélite K. El disc conté 14 temes plens de melodies clàssiques que s'uneixen als sons old school soul i rhythm and blues propis de la banda i amb lletres que ens parlen tant de temes socials com de relacions personals. D'aquest nou àlbum destaca la incorporació de la cantant Kissia San, que amb la seva veu ha permès al grup ampliar el seu espectre sense perdre la força que ha caracteritzat la banda durant tots aquests anys. Ella mateixa ens ha ofert en directe un tast "a capella" d'una de les cançons del nou àlbum que podreu trobar a l'Instagram de Catalunya Música.