El FormatJazz arriba a la 12a edició i convida l'Omuamua Swing Trio

Tue, 05 Nov 2024 17:30:00 +0000

D'aquí uns dies, a la Nova Jazz Cava de Terrassa arribarà una nova edició del FormatJazz, una iniciativa que des de fa més de deu anys proposa un maridatge entre música i tast de formatges i vins. A la part gastronòmica s'hi sumarà una actuació del grup Omuamua Swing Trio, amb un repertori de clàssics plens de ritme, i tot això passarà el divendres 22 de novembre. N'hem parlat amb Susana Carmona, coordinadora de Jazz Terrassa, l'entitat responsable de la programació de la cava terrassenca i de totes les activitats relacionades.