El Liceu estrena a l'estat espanyol la producció escenificada del "War Requiem" de Daniel Kramer

Tue, 19 Oct 2021 06:00:00 +0000

El Gran Teatre del Liceu presenta, des d'aquest dijous i fins al 2 de novembre, set funcions del "War Requiem", el Réquiem de Guerra de Benjamin Britten, en una producció escènica del director d'escena Daniel Kramer, estrenada el 2018 per l'Òpera Nacional Anglesa (ENO) que es podrà veure per primera vegada a l'Estat espanyol. Els tres rols protagonistes d'aquesta producció aniran a càrrec de tres cantants de gran prestigi: Matthias Goerne, Mark Padmore i Tatiana Pavlovskaya. Però la partitura demana més recursos: tres cors (masculí, femení i de veus blanques) que assumiran el Cor del Liceu (al capdavant del qual debuta el nou director Pablo Assante) i el cor infantil Veus-Amics de la Unió de Granollers, a més de la participació de l'orquestra del Liceu dirigida per Josep Pons. N'hem parlat amb el director artístic del Liceu, Víctor Garcia de Gomar, el mateix mestre Pons i Wolfgang Tillmans, responsable de l'escenografia i la videocreació.