Josep Barcons: "Volem portar la música al paladar, al tacte, a la vista... a tots els sentits"

Fri, 14 May 2021 17:00:00 +0000

Avui divendres 14 de maig comença la quarta edició del Festival Espurnes Barroques que fins al 13 de juny ha programat 16 concerts i una vintena d'activitats paral·leles en una quinzena de municipis de les comarques del Solsonès, el Bages, la Segarra i l'Anoia, que han preservat un important llegat barroc. El gran atractiu que té aquest certamen és que combina les actuacions musicals en directe amb la descoberta patrimonial i la degustació gastronòmica. Just poques hores abans del seu inici, hem convidat el seu director artístic, Josep Barcons, que ens ha donat tots els detalls d'aquest festival que vol estimular els nostres sentits i que, a més, oferirà diverses sorpreses als melòmans que hi acudeixin.