Puig: "Als cantaires de 'Carmina Burana' els demano que donin un color diferent a cada estrofa"

Thu, 13 Apr 2023 16:20:00 +0000

Xavier Puig, director titular de l'Orquestra Simfònica del Vallès, ens ha parlat de la producció "Carmina Burana" que la formació està portant de gira arreu de Catalunya, amb la participació del Cor de Cambra de l'Auditori Enric Granados de Lleida, el Cor de Cambra de la Diputació de Girona, el Cor Ciutat de Tarragona, l'Orfeó Manresà, el Cor Aglepta, el Cor d'Homes d'Igualada i la Coral Mixta d'Igualada. Va començar el 31 de març passat a La Factoria Cultural de Terrassa i a partir de demà, 14 d'abril, i fins al 6 de maig, la portarà per diferents auditoris i sales de Catalunya, per interpretar "Carmina Burana" de Carl Orff, a més del "Psalmus brevis" de Manuel Oltra i el concert per a percussió i orquestra "Focs d'artifici" de Ferran Cruixent (només al concert del dia 15 d'abril).