"Al meu disc hi haurà tot de composicions meves enfocades al jazz modern que ara es porta a Europa"

Fri, 08 Apr 2022 16:20:00 +0000

El jove pianista i compositor català Jan Domènech Vayreda, que viu a Holanda, ens ha presentat el seu nou CD, "The Magical Forest Tour", que publicarà aviat i que va presentar dissabte passat en concert a la Sala Jamboree. Avui ens n'ha donat tots els detalls, i, a més, ens ha interpretat en directe un dels temes que conté i que ha escrit ell mateix: "Departure". La seva actuació en directe la veureu a l'Instagram de @catalunyamusica. L'àlbum consisteix en composicions pròpies que el músic català va escriure durant el confinament. El CD és una reivindicació de la música com a expressió de la llibertat i Domènech l'ha gravat al piano, amb Víctor Carrascosa, trompeta, Marçal Perramon, saxo tenor, Juan Pastor, contrabaix, Enric Fuster, bateria, amb dos músics convidats: Dani Pérez, guitarra i Joan Martí, flauta. Tots són músics sorgits de les noves fornades del jazz català.