El Duo Ekriktiko interpreta obres descatalogades de compositores oblidades al Jardí dels Tarongers

Tue, 06 Apr 2021 06:15:00 +0000

Entre els molts concerts que s'han vist ajornats per la pandèmia, hi ha el que finalment oferirà aquest divendres al Jardí dels Tarongers el Duo Ekriktiko, format per la violoncel·lista eivissenca Mònica Marí, formada a Suïssa i als Països Baixos i actualment professora del Conservatori Superior de les illes Balears, i Carolina Santiago, pianista de Yecla (Múrcia) establerta a Estocolm, on estudia un doctorat i un màster europeu en música contemporània.
Prevista inicialment per al març del 2020, la cita permetrà a les dues intèrprets mostrar el treball que desenvolupen plegades des de fa un parell d'anys, i hi interpretaran obres descatalogades de compositores oblidades. N'hem parlat amb les components del duet.