Descobrim les propostes musicals de la 12a edició de "Terrats en cultura"

Mon, 06 May 2024 16:30:00 +0000

Tornar als terrats de la ciutat el seu significat comunitari i convertir-los en escenaris de cultura per compartir, davant el creixement privatitzador de l'allotjament turístic: aquesta és la filosofia de fons del projecte "Terrats en cultura". Es tracta d'una iniciativa de l'associació cultural Coincidències, que es va engegar el 2013 i que un any més tornarà a diversos terrats --en aquest cas de Barcelona i l'Hospitalet de Llobregat--, i serà entre els dies 1 de juny i 27 de juliol. Enguany ha programat 5 propostes musicals. N'hem parlat amb Lola Armadàs, cofundadora de "Terrats en cultura" i directora de l'associació que ho organitza.