Sondra Radvanovsky torna al Liceu per oferir escenes de la trilogia "Tudor" de Donizetti

Wed, 05 May 2021 06:10:00 +0000

La soprano Sondra Radvanovsky torna al Liceu per segon cop aquesta temporada per oferir dues sessions del concert "Les tres reines", basat en escenes de la trilogia "Tudor" de Donizetti, és a dir, les òperes "Anna Bolena", "Maria Stuarda" i "Roberto Devereux".
La producció es va estrenar a Chicago, hauria d'haver-se fet a Berlín i havia d'arribar a Barcelona al desembre, però finalment ho fa aquesta setmana, aquest dijous 6 de maig i dissabte 8 de maig. Sondra Radvanovsky ha explicat en roda de premsa com afronta la interpretació d'aquests tres rols.