Fem un tast del nou àlbum de Za! & la TransMegaCobla

Wed, 22 Feb 2023 17:25:00 +0000

Als qui siguin amants de les propostes sonores arriscades, segur que no els és gens estrany el nom de Za! & la TransMegaCobla, un projecte que fa pocs anys va despertar la curiositat dels programadors en esdeveniments com la Fira Mediterrània de Manresa, i que des de fa unes setmanes ha pres forma de disc. Es tracta del projecte més multitudinari engegat per Za! -duet format fa 15 anys pels dos multiinstrumentistes Papadupau i Spazzfrica Ehd-, on se sumen dos elements: la MegaCobla, quartet de vents de cobla interessat a portar el gènere tradicional cap als seus límits, i l'aplaudit duet vocal Tarta Relena, que transporta a la contemporaneïtat elements ancestrals i hi posa també electrònica. De la suma dels tres col·lectius en resulta Za! i la TransMegaCobla. N'hem parlat amb Edi Pou, un dels dos components de Za!