Jordi Savall dirigeix per primera vegada la "Missa solemnis" de Beethoven

Thu, 18 May 2023 14:00:00 +0000

Avui a les 7 de la tarda, a L'Auditori, Jordi Savall dirigirà per primera vegada la "Missa solemnis" de Beethoven. Es tracta d'un concert del cicle "El so original" amb la participació de La Capella Nacional de Catalunya i de Le Concert des Nations, més de vuitanta músics a l'escenari, i els solistes Lina Johnson, soprano; Olivia Vermeulen, alto; Martin Platz, tenor, i Manuel Walser, baríton. Aquesta producció, després, es presentarà en gira a Dresden i a París, i Savall l'afronta com a part del projecte de les acadèmies professionals YOCPA, que compta amb el suport i finançament de la Unió Europea, un projecte que sempre s'emmarca en una temporada de concerts per tal d'assegurar oportunitats de feina als joves músics. N'hem parlat amb el mateix mestre Savall i amb Sandra Rodríguez, coordinadora del projecte acadèmic europeu YOCPA Project.