Gorgori: "Hi ha tant de material sobre la Victòria i l'Alícia que podríem fer 15 exposicions"

Wed, 25 Oct 2023 16:20:00 +0000

El musicòleg i periodista Pep Gorgori, comissari de l'exposició "Aquella eterna admiració. Centenari Victòria dels Àngels i Alícia de Larrocha", ens ha presentat aquesta mostra d'entrada gratuïta, que és una proposta del Palau Robert de Barcelona amb la participació del Departament de Cultura de la Generalitat de Catalunya. Ha comptat amb l'assessorament de la Fundació Victoria de los Ángeles (Helena Mora Gutiérrez) i l'Associació Alícia de Larrocha (Alícia Torra de Larrocha). L'escenografia és de Rafael R. Villalobos, i el disseny gràfic, de l'Estudi Almonacid. Gorgori també ens ha donat els detalls de la biografia que està escrivint sobre Victòria dels Àngels, que publicarà Ficta Edicions aquest desembre.