Alba Ventura: "Els jurats del Maria Canals tenen el privilegi de poder gaudir de molt bona música"

Thu, 12 Mar 2026 17:40:00 +0000

Un any més, el Concurs Internacional de Piano Maria Canals de Barcelona, que enguany celebra la 71a edició, dins l'acció El Maria Canals porta cua, ha instal·lat més d'un centenar de pianos de cua al carrer i en espais públics de Barcelona, arreu de Catalunya i l'Estat, a disposició de tothom que els vulgui tocar, en tingui coneixements o no. L'objectiu d'aquesta acció és acostar aquest instrument a la població, i permetre que, qui ho vulgui, pugui viure què se sent extraient notes de les seves tecles. Per això, hem conversat amb la pianista catalana de fama internacional Alba Ventura, que ha estat jurat del concurs en dues ocasions. Al final de l'entrevista, amb el piano de cua que el Concurs Maria Canals ha posat a la porta de l'edifici de Catalunya Ràdio, seu de l'emissora Catalunya Música, Ventura ens ha ofert una actuació musical que veureu a la web del nostre programa i a la playlist de 3CatCultura a YouTube.