El son jarocho agafa el protagonisme dissabte al Centre Artesà Tradicionàrius

Thu, 13 Oct 2022 16:25:00 +0000

El Centre Artesà Tradicionàrius serà l'escenari aquest dissabte d'una vetllada dedicada al son jarocho, gènere sonor mexicà originari de l'àrea de Veracruz, que ha anat perdurant durant el temps, i que en l'actualitat compta amb diversos col·lectius escampats pel planeta que el practiquen i que el divulguen. La proposta de demà passat, que tindrà lloc al centre del barri barceloní de Gràcia, està impulsada pel músic Francesc Tomàs, amb orígens familiars a Mèxic, que ens dona algunes pistes d'aquesta iniciativa que tindrà tres parts: una xerrada, un concert del grup mexicà Mono Blanco (a la foto) i una trobada participativa al bar del C. A. T., coneguda com a "palomazo".