Gener, Ribera i Millán: "El públic del nostre musical acaba estimant Florence Foster Jenkins"

Tue, 02 Dec 2025 17:20:00 +0000

Ramon Gener, Marta Ribera i Santi Millán (a la foto, d'esquerra a dreta), són els protagonistes principals de "Glorious! La veritable història de Florence Foster Jenkins, la pitjor cantant del món", la comèdia de més èxit del dramaturg anglès Peter Quilter que, sota la direcció de Paco Mir, es pot veure al Teatre Poliorama de Barcelona fins a l'1 de febrer. Aquesta producció catalana narra la història real de Florence Foster Jenkins, una excèntrica milionària del Nova York dels anys quaranta del segle 20, que tot i la seva absoluta falta de talent pel cant, va decidir perseguir el seu somni de convertir-se en una gran diva de l'òpera.