La Plataforma per la Rumba Catalana busca que aquest estil sigui reconegut per la Unesco

Mon, 19 Dec 2022 06:00:00 +0000

Ja fa temps que la rumba catalana, més enllà de merèixer el reconeixement dins de l'ampli món de les músiques d'arrel, també busca una valoració a nivell planetari com a bé i expressió cultural a reivindicar. Per això, fa gairebé una dècada, algunes iniciatives relacionades amb la cultura gitana van posar sobre la taula la possibilitat de presentar una candidatura perquè el gènere musical sigui declarat patrimoni cultural immaterial per la Unesco. Amb aquest plantejament ha nascut la Plataforma per la Rumba Catalana, que aglutina diverses entitats, com la Fundació Mare i Terra o el músic Sicus Carbonell, president de l'Associació Professional d'Autors i Creadors de Rumba Catalana, amb qui hem parlat de la presentació d'aquesta plataforma ara fa uns dies a la seu de la SGAE a Barcelona i de la candidatura per presentar a la Unesco.