Miquel Fernández: "El Festival Portalblau és un encaix entre el món artístic i el paisatge"

Thu, 04 Jul 2024 16:40:00 +0000

La cantant Aseel Massoud, el guitarrista Ahmad Dyab i Miquel Fernández, director del Festival Portalblau (a la foto, a la dreta), ens han parlat del recital que els dos músics sirians establerts a Catalunya (i estudiants del màster d'Interpretació del Conservatori del Liceu) oferiran amb el pianista Manel Ruiz, dins del festival empordanès, demà divendres 5 de juliol, a l'Alfolí de la Sal de l'Escala. Tots tres músics presentaran per primera vegada el seu projecte artístic "Trencadís", en què portaran el públic de viatge per tots els registres sonors de les diferents ribes del Mediterrani oferint una fusió sonora entre Orient i Occident que de ben segur captivarà el públic amb la seva diversitat i riquesa musical. Aquest recital és possible gràcies a la col·laboració entre el Festival Portalblau i el Festival Castell de Pere. A més, Massoud i Dyab ens han ofert una actuació musical en directe que veureu a l'Instagram de @catalunyamusica.