La mostra del Museu Marítim de Barcelona exposa com les obres d'Escher han inspirat el món musical

Mon, 06 Sep 2021 06:00:00 +0000

L'equipament acull una exposició dedicada a Maurits Cornelius Escher, artista que ha passat a la història com el pintor dels mons impossibles, o l'artista de les paradoxes, un innovador que va entremesclar diferents corrents i visions, va dominar les tècniques de la litografia i la xilografía i que, sobretot, va saber conjuminar art i la fascinació per les matemàtiques. Les seves obres han influït en artistes de totes les disciplines, des de cineastes fins a músics. Així, a la mostra veiem el pas per les diferents tècniques, la seva estada a Itàlia, l'estudi de les tessel·lacions o patrons que cobreixen un pla sense deixar cap espai buit, les paradoxes geomètriques, el treball amb objectes reflectants... i com els mons del cinema, la publicitat, la moda o la música s'hi han inspirat. I aquí ens centrem precisament en la música.