El Cor Canta dedica el seu concert al col·lectiu d'infermeres i infermers de Barcelona

Fri, 25 Jun 2021 06:10:00 +0000

L'Auditori de Barcelona acollirà aquest diumenge, 27 de juny, una nova edició d'El Cor Canta, el projecte participatiu que, per sort, l'any passat va poder dur-se a terme just poques setmanes abans de l'esclat de la pandèmia, de manera que només ha calgut ajornar fins ara la producció d'aquest any, que s'havia d'haver fet el febrer passat. Enguany, El Cor Canta dedicarà el seu concert al col·lectiu d'infermeres i infermers de Barcelona i té la col·laboració del col·legi oficial d'aquest grup professional de la ciutat comtal. I, un any més, El Cor Canta estrenarà una obra d'encàrrec: el poema simfònic per a tenor, cor i orquestra "De dalt del cingle", amb text de Miquel Desclot. El "Requiem" de Bob Chilcott i el "Magnificat" de John Rutter completaran el programa de la vetllada, on també participaran el Cor Ciutat de Mataró, la soprano Ulrike Haller, el tenor Jorge Juan Morata i l'Orquestra de Cambra Terrassa 48, sota la direcció d'Eva Martínez, Jordi Lluch i Elisenda Carrasco.