El cicle La Modesta ofereix el segon concert combinant música i pedagogia

Thu, 07 Jul 2022 05:00:00 +0000

El cicle vol acostar la música de cambra a tots els públics, recuperant repertoris de compositores històriques i contemporànies i també música poc programada en els grans circuits de la clàssica. La Modesta ha estat gestada per un grup de joves que es dediquen a la clàssica des de diferents punts de vista: la interpretació, la gestió i la pedagogia. Aquest dissabte hi haurà el segon concert del cicle, que, com el primer, constarà de dues parts: la primera és una sessió pedagògica oberta a tothom en què els mateixos intèrprets del concert expliquen vivències relacionades amb les obres que tocaran i n'oferiran petits fragments, i la segona part és el concert en si mateix. El protagonitzaran les violinistes Anna Roca Codina i Ariadna Rodríguez Masafrets, el viola Oriol Tort Cano, el violoncel·lista Adrià Cano Rocabayera i el pianista Daniel Ariño Fernández, que interpretaran obres de Baulies, Tailleferre i Dvorák. N'hem parlat amb la mateixa Ariadna Rodríguez Masafrets.