Fem un tast de "Cap Clar", el nou disc d'Oriol Vallès

Fri, 31 Mar 2023 15:00:00 +0000

La producció del col·lectiu i segell discogràfic independent The Changes continua a velocitat de creuer, i avui posem ull i oïda en un dels seus últims llançaments: el nou disc del trompetista i compositor terrassenc Oriol Vallès, un habitual de l'escena jazzística actual més propera, que ara presenta el treball titulat "Cap clar". Tres músics talentosos l'acompanyen en aquest projecte que ja han fet sonar al Festival de Jazz de Terrassa i a les sales barcelonines Milano i Jamboree. Encara hi ha concerts agendats, com el del dia 22 a Vilafranca del Penedès, i aprofitem el motiu d'actualitat per parlar del nou disc que, tal com ens confirma el mateix Vallès, té dues parts diferenciades: una suite que va ser escrita durant l'aturada pandèmica, i algunes peces força més posteriors. N'hem parlat amb ell mateix.