Música Z, el cicle de concerts en centres cívics amb la col·laboració del Conservatori del Liceu

Tue, 18 Jan 2022 07:00:00 +0000

Música Z és el nom del nou cicle de concerts que té lloc des d'aquest gener fins al mes de març en diversos centres cívics de la ciutat de Barcelona en col·laboració amb el Conservatori Superior de Música del Liceu. L'objectiu, compartit per totes dues parts, és aportar noves experiències als joves músics que s'estan formant, ja que actuar davant d'un públic divers i proper s'entén com una part fonamental del procés d'aprenentatge i adquisició d'experiència. N'hem parlat amb Victor Estapé, director acadèmic del Conservatori del Liceu, i amb Sergi Díaz, director de Cultura i Educació als Barris de l'Institut de Cultura de l'Ajuntament de Barcelona.