El Quartet Mandelring amb Konstantin Krimmel interpreta obres de Cruixent al Petit Palau

Mon, 30 Jan 2023 05:00:00 +0000

El Quartet Mandelring, un dels millors del món si s'ha de jutjar per premis, crítiques i èxits arreu del món, actua dimecres d'aquesta setmana a Barcelona. El Palau de la Música l'ha programat dins del cicle Petit Palau Cambra al costat del baríton Konstantin Krimmel, per interpretar un programa amb obres, entre d'altres, de Ferran Cruixent, compositor convidat aquesta temporada a la sala modernista. N'hem parlat amb Bernhard Schmidt, el violoncel·lista del quartet.