Roger Morelló Ros: "La música de Gottsch està impregnada dels paisatges de la costa nord-americana"

Thu, 23 May 2024 16:40:00 +0000

El violoncel·lista català Roger Morelló Ros ens ha presentat el disc "Founders Trio", en què ha gravat la integral de la música de cambra del compositor contemporani nord-americà John D. Gottsch, juntament amb la violinista Katerina Chatzinikolau i el pianista Tobias Haunhorst, a més de la participació de Dana Bostedt al segon violí, Odysseas Lavaris a la viola i The Lippe Bassoon Quartet. L'àlbum l'ha editat recentment el prestigiós segell alemany Haenssler Music. Durant l'entrevista d'avui també ens ha explicat els projectes musicals que té agendats per a aquest estiu.