Parlem de la recuperació de tots els quartets de Cassadó amb David Andújar i Llorenç Caballero

Thu, 28 Jan 2021 18:00:00 +0000

Els tres quartets per a corda del violoncel·lista i compositor Gaspar Cassadó, alumne destacat de Pau Casals, han estat recuperats, enregistrats i publicats de forma integral per primera vegada. Fins ara només es coneixia una d'aquestes obres. El Quartet Altimira ha recuperat els manuscrits dels altres dos quartets i els ha posat a punt per a la seva interpretació i enregistrament. El Quartet Altimira va interpretar tots tres quartets de corda de Cassadó en un concert el 17 de gener al Petit Palau. A més, també els ha gravat en un disc publicat per Tritó Edicions, segell que ben aviat també n'editarà les partitures. Parlem d'aquesta recuperació integral dels quartets del músic català amb David Andújar, viola del Quartet Altimira, i Llorenç Caballero, director de Tritó Edicions i Ibermúsica.