L'Auditori de Girona acollirà l'estrena de l'espectacle "Bach-Dostoievski-Messiaen"

Fri, 05 Dec 2025 17:25:00 +0000

Aquest diumenge, a les 8 del vespre, la sala de cambra de l'Auditori de Girona acollirà l'estrena de l'espectacle "Bach-Dostoievski-Messiaen", a càrrec de l'actor Lluís Homar i el duet de pianos Brugalla & Stambolov. La funció prendrà la forma d'un acte sacramental contemporani que enllaça paraula i música per abordar el conflicte entre llibertat i autoritat a partir del capítol "El Gran Inquisidor" d'"Els germans Karamàzov" de Dostoievski. N'hem parlat amb el pianista Emili Brugalla (a la foto).